**“ТАСДИҚЛАЙМАН”**

Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2019 йил 28 ноябрь

Муҳаммад ал-Хоразмий номидаги Тошкент ахборот технологиялари университети Фарғона филиали Кенгашининг 4-йиғилиши   
**б а ё н н о м а с и**

2019 йил 28 ноябрь. Фарғона шаҳри.

Қатнашдилар – Кенгаш аъзоларидан 23 нафари, таклиф қилинганлар.

Йиғилиш раиси – проф. А.Расулов.

К У Н Т А Р Т И Б И

1. Ўзбекистон Республикаси Президентининг 2018 йил 5 октябрдаги “Давлат органлари ва ташкилотларида ижро интизомини янада мустаҳкамлаш чора-тадбирлари тўғрисида”ги ПҚ-3962-сонли қарори ижроси тўғрисида.

Ахборотчи: Д.Онарқулова.

1. Ўзбекистон Республикаси Конституцияси кунига тайёргарлик кўриш ва уни ўтказиш тўғрисида.

Ахборотчи: А.Райимов.

1. 2019/2020 ўқув йили қабул комиссияси фаолияти якунлари.

Ахборотчи: Р.Зулунов.

1. Филиал Ахборот–ресурс Маркази фаолияти тўғрисида.

Ахборотчи: Х.Арибджанова.

1. Филиалда лаборатория машғулотларини олиб борилиши.

Ахборотчи: Ш.Умаров.

1. Турли масалалар:
2. Ижро интизоми ҳамда бир ҳафталик ўқув жараёни тахлили.

Ахборотчилар: А.Расулов, факультет деканлари, М.Тешабоев.

1. “Илм-фан ва илмий фаолият тўғрисида”ги Ўзбекистон Республикаси қонуни ҳақида.

Ахборотчи: Б.Джалилов.

1. Филиал стипендиясини таъсис этиш тўғрисида.

Ахборотчи: Б.Джалилов.

1. Илмий, илмий-услубий ишларни нашрга тавсия этиш.

Ахборотчи: М.Мирзаев.

1. Филиал Бошқарув ва Кенгаши аъзолари рўйхатига ўзгартириш киритиш ҳақида.

Ахборотчи: М.Мирзаев.

1. Фарғона вилояти ҳокимлиги томонидан чиқарилган хатлар ҳақида.

Ахборотчи: Х.Абдурахмонов.

1. Филиал профессор-ўқитувчиларининг нашр қилинган илмий, илмий-услубий ишлари бўйича рағбатлантириш тўғрисида.

Ахборотчи: Б.Джалилов.

1. ТАТУ Фағона филиали иш регламенти ҳақида.

Ахборотчи: А.Расулов.

**Биринчи масала юзасидан** Ўзбекистон Республикаси Президентининг 2018 йил 5 октябрдаги "Давлат органлари ва ташкилотларида ижро интизомини янада мустаҳкамлаш чора-тадбирлари тўғрисида"ги ПҚ-3962-сонли қарори ижроси тўғрисида Д.Онарқулова ахборот берди.

Ўзбекистон Республикаси Президентининг 2017 йил 9 августдаги «Ижро интизоми идоралараро ягона электрон тизимини жорий этиш чора-тадбирлари тўғрисида»ги Ф-5017-сон фармойишига мувофиқ вазирликлар, идоралар, маҳаллий ижро ҳокимияти органлари ва бошқа ташкилотларнинг «Ijro.gov.uz» ижро интизоми идоралараро ягона электрон тизими йўлга қўйилган.

«Ijro.gov.uz» ижро интизоми электрон тизимининг ишлаш тартиби тўғрисида Низом ишлаб чиқилди. Ушбу Низом 6 бобдан иборат.

1-боб. Умумий қоидалар.

2-боб. Ўзбекистон Республикаси Президентининг хужжатлари ва топшириқларини «Ijro.gov.uz» тизимига киритиш тартиби.

3-боб. Ўзбекистон Республикаси Президентининг хужжатлари ва топшириқларини ижро этиш сифати ва муддатларига риоя этилишининг «Ijro.gov.uz» тизими орқали назорат қилиш тартиби.

4-боб. Фойдаланувчиларнинг «Ijro.gov.uz» тизимидан фойдаланишларини ташкил қилиш тартиби.

5-боб. «Ijro.gov.uz» тизимида фойдаланувчилар тўғрисидаги маълумотларни бошқариш.

6-боб. Якуний қоидалар.

Ўзбекистон Республикаси Президенти томонидан чиқарилган Фармон ва хужжатлари ҳамда топшириқлари бажарилишининг назоратини «Ijro.gov.uz» ижро интизоми идоралараро ягона электрон тизими бўйича қўйилган талабларни филиалда бажарилиши – юқори идоралардан келган барча ҳужжатлар ижросини ўз вақтида таъминланишининг асосидир. Шу муносабат билан маъмурият билан деканат ва кафедралар, бўлимлар ўртасида электрон тизим орқали ахборот алмаштиришда ҳамма иштирок этиши мажбурийдир.

Мазкур қарорни ижросини таъминлаш мақсадида филиалнинг 2018 йил 8 октябрдаги №844-сонли ички буйруғи ишлаб чиқарилган. Филиалда «Ijro.gov.uz» тизими девонхонага, мониторинг ва ички назорат бўлимига ўрнатилган.

Бунга асосан филиал директори томонидан мазкур қарорнинг мазмун-моҳияти директор ўринбосарлари, факультет деканлари, бўлим бошлиқлари ва кафедра мудирларига етказилган.

Ушбу масалага муносабат билдирган А.Расулов юқоридаги қарор ижросини бажарилишида қўйидаги камчиликларни таъкидлаб кўрсатди:

* электрон тизим филиалда тўла йўлга қўйилмаган;
* ижро учун чиқарилган ҳужжатларнинг талаб даражасидаги ижроси тахлил қилинмаган;
* ижро интизомида Мониторинг ва ички назорат (Д.Онарқулова), Девонхона (М.Хамдамова) доимо масъул бўлиб, хафталик ахборотни Д.Онарқулова тайёрлаши керак;
* бундан буён «Ijro.gov.uz»ни мунтазам ишлашига И.Тожибоев, Б.Джалилов ва Ш.Умаровни масъул қилиш лозим.

**Иккинчи масала юзасидан А.Райимов сўзга чиқиб,** Ўзбекистон Республикаси Конституцияси кунига тайёргарлик кўриш ва уни ўтказиш тўғрисида ахборот берди.

2019 йилнинг 25 ноябрь куни Ёшлар билан ишлаш бўйича декан ўринбосарларига факультетлар жамоалари ўртасида Олий ва ўрта махсус таълим вазирлигининг 2019 йил 21 ноябрдаги 87-04-2656-сонли хати ижроси юзасидан Ўзбекистон Республикси Конституцияси ташкил этилганлигининг 27 йиллиги муносабати билан академик гуруҳлар ўртасида “Заковат” интелектуал ўйини 2019 йилнинг 6 декабрь кунига қадар ўтказилиши топширилди. Масъуллар: А.Райимов, Б.Толипов, З.Ҳамроқулов, И.Қосимов.

Фарғона вилояти Адлия бошқармаси ҳуқуқий тарғибот ва маърифат бўлими билан ҳамкорликда Ўзбекистон Республикси Конституцияси ташкил этилганлигининг 27 йиллиги муносабати билан 2019 йилнинг 6 декабрь куни филиал тадбири ўтказиш ва академик гуруҳлар ўртасида ўтказилган “Заковат” интелектуал ўйини ғолибларини тақдирлаш режалаштирилди.

А.Раимовнинг ушбу ахборотига Кенгаш аъзолари муносабат билдирдилар.

***А.Расулов*** – Ахборот мазмунан саёз тузилган, мавзу деярли ёритилмаган, саводсизларча ёзилган. Шундай улуғ байрамга тайёргарликни пала-партиш тайёрлаш ижтимоий-сиёсий тажриба ва билимнинг етишмаслигидир.

***Б.Толипов*** – Менимча бу кунга бағишлаб иншолар кўригини ўтказиш, АРМда кўргазма ташкил қилиш керак.

***З.Хамроқулов*** – Филиал биносининг Кириш қисмида гуруҳлар томонидан стендлар тайёрланиб, танлов ўтказилса, мақсадга мувофиқ бўлади.

**Учинчи масала юзасидан Р.Зулунов** 2019/2020 ўқув йили қабул комиссияси фаолияти якунлари ҳақида маълумот беди.

ТАТУ Фарғона филиалида 2019/2020 ўқув йили қабул жараёнида қуйидаги ишлар амалга оширилди:

- 2019/2020 ўқув йили қабул комиссияси таркиби тажрибали, ҳалол, масъулиятли профессор-ўқитувчи ва ходимлардан шакллантирилди хамда қабул комиссиясининг тасдиқланган таркибининг ҳар бир аъзосига юклатилган вазифалар талаб даражада бажарилиши тушунтирилиб, йўриқномалар берилди;

- Қабул комиссияси фаолият кўрсатадиган жойлар жорий йилнинг 15 июнига қадар қабулга оид меъёрий ҳужжатлар, статистик маълумотлар, янгиланган касбга йўналтирувчи тарғибот-ташвиқот лавҳалари, маслаҳатлар жадвали, эълонлар ва бошқа зарур маълумотлар билан жиҳозланди;

- Филиал раҳбариятининг абитуриентлар ва уларнинг ота-оналарини қабул қилиш, уларнинг мурожаатларини ўрнатилган тартибда рўйхатга олиш ва ижроси устидан назорат қилиш, белгиланган муддатларда жавоблар йўллаш жараёнига бўлган масъулияти кучайтирилиб, фуқаролар қабули жой, кун ва соатлари аниқ кўрсатилган жадвалга қатъий риоя этган ҳолда ўтказилди;

- Абитуриентлардан ҳужжатларни қабул қилиш даврида филиал ҳудуди ва қабул комиссияси фаолият кўрсатаётган жойларда абитуриентлар ва уларнинг ота-оналарига ҳордиқ чиқаришлари учун қулай шарт-шароитлар яратилди;

- Филиал ҳудуди ва қабул комиссияси фаолият кўрсатаётган жойларда ҳуқуқ-тартибот органлари билан ҳамкорликда бегона шахсларнинг бўлишига йўл қўймаслик, зарур ҳолларда ҳуқуқ-тартибот органлари вакилларига хабар бериб тегишли чоралар кўрилиши таъминланди;

- Абитуриентларни филиалнинг таълим йўналишлари, уларда талабаларнинг билим олиш, яшаш ва бўш вақтларини фойдали ўтказишлари учун яратилган шароитлар билан таништириш мақсадида таълим йўналишлари ва мутахассисликлар бўйича кўргазмалар ташкил этилди ва оммавий-ахборот воситаларида кенг ёритилди;

- Абитуриентлар, уларнинг ота-оналари билан бевосита мулоқот қилган ҳолда уларда юзага келган турли саволлар бўйича тушунтириш ва маслаҳатлар беришни кўзда тутиб, филиал қабул комиссияси ҳузурида Ахборот-маслаҳат маркази ва алоқа маркази (call-center) ташкил этилди. Шу билан бир қаторда Ахборот-маслаҳат маркази ва алоқа маркази (call-center) интернетга уланган компьютер, 3 та телефон алоқаси билан таъминланди хамда қабулга оид меъёрий ҳужжатлар, статистик маълумотлар, касбга йўналтирувчи тарғибот-ташвиқот лавҳалари, маслаҳатлар жадвали, эълонлар ва бошқа зарур маълумотлар билан жиҳозланди. Алоқа-маркази (call-center) нинг телефон рақамлари филиалнинг расмий веб-сайтида, филиал қабул комиссияси фаолият олиб бораётган ҳудуднинг кўринарли жойларида эълон қилинди. Ахборот-маслаҳат маркази ташкил этилган ҳудуд, бинога элтувчи йўлларга тегишли кўрсаткичлар ўрнатилди;

- Абитуриентлар ва уларнинг ота-оналарига 2019/2020 ўқув йили қабулига оид, жумладан, тест синовларини ўтказиш бўйича янги ўзгаришлар, филиалнинг бакалавриатига ҳамда магистратурасига талабаларни ўқишга қабул қилиш тартиблари тўғрисидаги низомлар тўғрисида тушунтиришлар бериб борилди;

- Ахборот-маслаҳат марказининг алоҳида бириктирилган телефон рақами орқали абитуриентлардан тушадиган саволлар, шунингдек, ижтимоий тармоқларнинг оммавий гуруҳларида бериалаётган саволлар, кўтарилган муаммоларни жойида ўрганиб, тегишли чоралар кўрилди ва тушунтиришлар бериб борилди.

- Абитуриентларнинг ҳужжатларини қайддан ўтказиш 1та бинода, 11 компьютерда 11 оператор томонидан амалга оширилди. Маслаҳат хонасида 10та компьютер ва 10та маслаҳатчи хизмат кўрсатди. Ахборот марказида 4та колл-центр ходимлари саволларга жавоб бериб турди.

ТАТУ Фарғона филиали 2019-2020 ўқув йилида магистратура таълим йўналишларига қабул бўйича маълумот

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Шифр** | **Таълим йўналишлари номи** | **2019/2020 ўқув йилда** | | | | | | **Ҳужжат топширганлар сони** |
| **Квота** | | | **Қабул қилинган** | | |
| **Жами** | **шу жумладан** | | **Жами** | **шу жумладан** | |  | |
| **грант** | **контракт** | **грант** | **контракт** |
| 5А33  0501 | Компьютер инжиниринги (“Компьютер тизимларини лойиҳалаш”) | 3 | 3 | 0 | 9 | 5 | 6 | 59 | |
| 5А35  0101 | Телекоммуникация инжиниринги: телерадиоэшиттириш | 2 | 2 | 0 | 3 | 2 | 2 | 20 | |
|  | Жами магистратура: | 5 | 5 | 0 | 12 | 7 | 8 | 79 | |

Ушбу масалага қўшимча қилган Ш.Умаров қайта тиклаш ва кўчиришлар бўйича ахборот берди: бўлимга 21та ариза тушди, шундан, 5 таси хорижий ОТМдан. Бизга ўқишини 16 таси кўчириб келди. Биздан 5та талаба бошқа ОТМга кўчирди.

**Тўртинчи масала юзасидан** Филиал Ахборот–ресурс Маркази фаолияти тўғрисида Х.Арипджанова ахборот берди.

Муҳаммад ал-Хоразмий номидаги Тошкент ахборот технологиялари университети Фарғона филиали Ўзбекистон Республикаси Президентининг 2005 йил 5 июндаги ПҚ -91 – сонли қарори билан ташкил топган ва филиал Ахборот–ресурс маркази фаолиятини бошлаган.

ТАТУ Фарғона филиалида Ахборот–ресурс маркази фондида 2555 номда 12103 нусха китоб ва 14 номда 22 нусхада газета-журналлар мавжуд.

2019 йилда 220 номда 839 нусхада 53851638.40 сўмлик китоблар харид қилинган. Булардан 44донаси дарслик, 301 донаси ўқув қўлланма, 125 донаси брошюра ва услубий қўлланмалар, 24 донасини монография, 143 донасини бадиий адабиётлар, 22 донасини журналлар ва 175 донасини бошқа адабиётлар ташкил қилади.

Ахборот–ресурс маркази умумий зали ва хоналари тематик-маънавий жиҳатдан жиҳозланган ва стендлар ҳолати талаб даражасига келтирилган. Янги олинган адабиётларни тарғиб қилиш мақсадида ахборот кунлари ташкил қилинмоқда ва кафедралар билан ишлар олиб борилмоқда.

Ахборот–ресурс марказида қайд қилиш журналлари профессор-ўқитувчилар ва ходимлар, талабалар учун ташкилланган. Электрон залда ҳам талабалар компьютердан фойдаланишлари учун қайд қилиш дафтари йўлга қўйилган.

Ахборот–ресурс марказида мавжуд штатлар тақсимоти, фаолият кўрсатиб келаётган ходимлар ва уларни эгаллаб турган лавозимларини тахлилига асосан, 7 та штат бирлиги мавжуд. Ходимларнинг барчаси мутахассислиги бўйича ишлаяпти.

Ахборот–ресурс марказида ҳозирги вақтда 14 та компьютер мавжуд бўлиб, улардан 12 донаси янги замонавий русумдаги моноблок компьютерлардир, барчаси интернет тармоғига уланган. Компьютерлардан 2 таси Ахборот–ресурс маркази иш фаолияти учун ажратилган, қолган 12 таси Ахборот–ресурс маркази электрон ўқув залида китобхонлар учун хизмат кўрсатиб келмоқда. Кафедралардаги компьютерлар кутубхона маълумотлар базасига уланганлиги сабабли профессор-ўқитувчи, ходим ва талабалар бемалол фойдаланиш имкониятига эга. Бу компьютерларга барча фанлар бўйича мавжуд адабиётларнинг электрон вариантлари киритилган. Талабалар ZiyoNET тармоғига уланиб, соҳага доир муҳим маълумотларни тезкорлик билан олишлари ва қайта ишлашлари мумкин.

Филиал профессор-ўқитувчилари EBSCOга 100% аъзо бўлиб, ахборот сервис маълумотлар базасидан фойдаланиш имкониятига эга бўлган.

Электрон манбадан ўқув адабиётларини қидириш ва танлашда кутубхоначи-оператор томонидан маслаҳат ёрдамини кўрсатиш йўлга қўйилган.

Президентимизнинг “Ёшлар маънавиятини юксалтириш, улар ўртасида китобхонликни кенг тарғиб қилиш бўйича тизимли ишларни ташкил этишга йўналтирилган” 4-ташаббус бўйича филиал АРМида китобхонлар тўгараги ташкил этилди. Тўгаракка фаол талабалар рўйхатга олинди ва улар иштирокида бир неча тадбирлар ўтказилди.

Ўзбекистон Республикаси Президентининг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар Дастури тўғрисида”ги ПҚ-3271-сонли Қарори билан тасдиқланган “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури” ижроси юзасидан АРМ да бир қанча тадбирлар ўтказилган.

Ушбу масала юзасидан фикр-мулохазалар билдирилди.

***Ш.Умаров*** – АРМда профессор-ўқитувчилар томонидан яратилган наширларнинг электрон нусхаси ҳам сақланиши керак.

***А.Расулов*** – Қайси кафедра АРМга қандай адабиётлар зарурлиги ҳақида, АРМдан ҳар куни ёки хафта неча фоиз талаба фойдаланаётгани ҳақида ахборотда маълумот йўқ. Умуман Х.Арибджанова ушбу масалани юзаки ёритган.

**Бешинчи масала юзасидан** **Ш.Умаров сўзга чиқиб,** филиалда лаборатория машғулотларини олиб борилиши ҳақида ахборот берди.

Филиалда бўйича жами 37та аудитория бўлиб, улардан маъруза хоналар сони 10та, Компьютер синфи 12та, амалий машғулотлар хонаси 8та, лаборатория хонаси 6та, лингафон хонаси 1та.

Лаборатория машғулотларини олиб бориш учун Телекоммуникация технологиялари бўйича 4та, Физика фани бўйича 1та, Ҳаёт фаолияти хавфсизлиги бўйича 1та лаборатория хонаси мавжуд. Лаборатория жиҳозлари билан таъминланганлик Телекоммуникация технологиялари бўйича 75%ни, Физика ва ҳаёт фаолияти хавфсизлиги бўйича 100% ни ташкил қилади.

Филиалда ахборот-коммуникация технологиялари соҳасида кадрлар тайёрлаш йўлга қўйилганлиги сабабли, асосий лаборатория ишлари компьютерларда амалга оширилади. Шу сабабли, 12та компьютер синфлар ташкил этилган. Ўқув жараёнига ажратилган компьютерлар 241та бўлиб, 10 таси лингафон синфида, қолганлари кафедралар бўйича қуйидагича тақсимланган:

1. Ахборот технологиялари кафедрасида 61та компьютер бўлиб, 229-хонада 14та, 202-хонада 10та, 230-хонада 10та, профессор-ўқитувчилар 4та фойдаланилмоқда. 2та носоз, 21та маънан эскирган.
2. Компьютер тизимлари кафедрасида 47та компьютер бўлиб, 218-хонада 11та, 221-хонада 11та, 101-хонада 14та, профессор-ўқитувчилар 3та фойдаланилмоқда. 2та носоз, 6 та маънан эскирган.
3. Дастурий инжиниринги кафедрасида 43та компьютер бўлиб, 105-хонада 16та, 105-хонада 9та, 207-хонада 10та, профессор-ўқитувчилар 3та фойдаланилмоқда. 5та носоз.
4. Ахборот-таълим технологиялари кафедрасида 43та компьютер бўлиб, 323-хонада 12та, 320-хонада 12та, профессор-ўқитувчилар 2та фойдаланилмоқда. 17та маънан эскирган.
5. Телекоммуникация инжиниринги кафедрасида 29та компьютер бўлиб, 332-хонада 7та, профессор-ўқитувчилар 6та фойдаланилмоқда. 16та маънан эскирган.

Юқоридагилардан кўриниб турибдики, 12та компьютер синфида 136та (56%) компьютерлар лаборатория машғулотларини бажариш учун фойдаланилмоқда.

Ҳозирда Фарғона алоқа коллежи моддий техник базаси филиал балансига ўтказиш ишлари ниҳоясига етказилганлиги, ундаги 2та телекоммуникация лабораториялари ва 2та компьютер синфларидан фойдаланиш юзага келди.

Натижада филиал бўйича лаборатория ишларини бажариш учун моддий техник база билан таъминланганлик 80-85% ни ташкил қилмоқда.

Филиалда 2019-2020 ўқув йилида йўналишлар бўйича жами 152та фандан дарс машғулотлари олиб борилади. Улардан 59 тасида лаборатория машғулотлари ўтказилади.

Лаборатория топшириқларини бажариш бўйича тайёрланган услубий кўрсатмалар кафедралар бўйича қуйидагича тақсимланган:

1. Ахборот технологиялари кафедрасида 12 фандан лаборатория машғулотлари олиб борилади. Улардан 9 (75%) тасидан услубий кўрсатма тайёрланган.

2. Ахборот хавфсизлиги кафедрасида 9 фандан лаборатория машғулотлари олиб борилади. Улардан 2 (22%) тасидан услубий кўрсатма тайёрланган.

3. Компьютер тизимлари кафедрасида 7 фандан лаборатория машғулотлари олиб борилади. Улардан 1 (14%) тасидан услубий кўрсатма тайёрланган.

4. Табиий фанлар кафедрасида 2 фандан лаборатория машғулотлари олиб борилади. Лаборотория топшириқларини бажариш бўйича кафедрада 2та услубий кўрсатма тайёрланган (100%).

5. Дастурий инжиниринги кафедрасида 13 фандан лаборатория машғулотлари олиб борилади. Лаборатория топшириқларини бажариш бўйича кафедрада 2та (15%) услубий кўрсатма тайёрланган.

6. Телекоммуникация инжиниринги кафедрасида 14 фандан лаборатория машғулотлари олиб борилади. Лаборатория топшириқларини бажариш бўйича кафедрада 2та услубий кўрсатма тайёрланган (14%).

7. Ахборот-таълим технологиялари кафедрасида 9 фандан лаборатория машғулотлари олиб борилади. Лаборатория топшириқларини бажариш бўйича кафедрада 3та услубий кўрсатма тайёрланган (33%) .

Филиал бўйича лаборатория ишларини бажариш учун услубий таъминот билан таъминланганлик 80-85% ни ташкил қилмоқда.

Мавжуд моддий техник база ва услубий таъминот билан профессор-ўқитувчилар талаб даражасида лаборатория машғулотларини олиб бормоқдалар.

Ушбу масалага йиғилиш қатнашчилари турлича муносабат билдирдилар.

***А.Расулов***: Ш.Умаров ахбороти мукаммал тарзда тайёрланган, танқид ва тахлил бор. Навбатдаги жиддий вазифа амалий ишлар бўйича услубий кўрсатмалари 100% тайёрлаш. Ҳозирда, масалан, ДИ кафедрасида (Р.Зулунов) бу иш 53% бажарилган.

Иккинчидан, филиал лабораториялари бир хафта ичида қўшни коллеж биносига кўчирилиши керак.

***Б.Джалилов***: Мен стажировка давомида Санкт-Петербург шаҳрда ОТМларида махсус тизимли лабораториялар билан танишдим. Улар билан бу борада услубий ҳамкорлик қилиш мумкин.

**Турли масалалар:**

***1.Ижро интизоми ҳамда бир ҳафталик ўқув жараёни тахлили.***

Ижро интизоми ҳақидасўзга чиққан йиғилиш раиси А.Расулов филиал девонхонасига бир хафтада кирим қилинган юқори идоралардан келган қарор, буйруқ, фармойиш ва хатлардаги топшириқларнинг бажарилиши бўйича ахборот берди.

Жорий йилнинг 18.11.2019 й. кунидан 23.11.2019 й. кунига қадар филиалга юқори ташкилотлардан ва идоралардан келиб тушган ҳужжатлар жами 67 тани ташкил этди. Шу жумладан, ОЎМТВ дан жами 36та ҳужжат, булардан – 11та буйруқ, 25та хат, ТАТУ дан жами 22та буйруқ, Фарғона вилоят ҳокимлигидан 9та хат кирим қилинган.

2019 йил 18 ноябрь кунидан 2019 йил 23 ноябрь кунига қадар Ўзбекистон Республикаси Президентининг виртуал қабулхонасидан мурожаат келиб тушмади.

ОЎМТВ томонидан келган 11та буйруққа 11та ички буйруқ ишлаб чиқилди.

Масъуллар:

Ўқув ва тарбиявий ишлар бўйича директор ўринбосари И.Тожибоевга ОЎМТВ томонидан келган 1048, 1050, 1040, 1043, 59 қ/қ ва буйруқлар ижроси зиммасига юклатилган ва ОЎМТВ буйруқлар ижросини таъминлаш мақсадида, буйруқлар лойихаси ишлаб чиқилди ва 748, 749, 750, 751, 752 сонли ички буйруқлар тайёрланди.

Ишлар бошқармаси бошлиғи Х.Абдурахмоновга ОЎМТВ томонидан келган 1046, 1047, 1052, 1053 сонли буйруқлар ижроси зиммасига юклатилган ва ОЎМТВ буйруқлар ижросини таъминлаш мақсадида, буйруқлар лойихаси ишлаб чиқилди ва 754, 755, 756, 758 – сонли ички буйруқлар тайёрланди.

Илмий ишлар ва инновациялар бўйича директор ўринбосари Б.Джалиловга ОЎМТВ томонидан келган 1054, 1058 буйруқлар ижроси зиммасига юклатилган ва ОЎМТВ буйруқлар ижросини таъминлаш мақсадида, буйруқ лойихаси ишлаб чиқилди ва 757, 759 – сонли ички буйруқлар тайёрланди.

ОЎМТВдан келган хужжатлардан филиалнинг ўқув жараёнига оидлари:

2019 йил 19 ноябрдаги 1062-сонли буйруғида “Вазирликнинг Ҳайъати Кенгашининг 2019 йил 12 ноябрдаги 6-сон мажлисида қабул қилинган қарорларнинг ижросини таъминлаш тўғрисида”. (масъуллар: И.Тожибоев, Х.Абдурахмонов, Б.Джалилов);

2019 йил 19 ноябрдаги 87-03-4475 сонли модемномасида “Олий таълим тизимини 2030 йилгача ривожлантириш концепциясининг мақсадли кўрсаткичларини инобатга олган ҳолда 2020 йил учун шакллантирилган йўл харитасини” 2019 йил 27 ноябрь кунига қадар тақдим этиш сўралган.(масъуллар: И.Тожибоев, Б.Джалилов,Х.Абдурахмонов).

***Б.Толипов – ТТ ва КТ факультети декани*** – ҳафта давомида факультетнинг барча академик гуруҳларда талабаларнинг давоматлари декан ўринбосарлари томонидан мунтазам ўрганилди.

Давомат қўйидагини ташкил этди:

1-курслар бўйича ўртача давомат 98.8% ни ташкил қилади.

2-курслар бўйича ўртача давомат 85.1 % ни ташкил қилади. Ушбу хафтада асосан давоматга таъсир қилаётган қуйидаги академик гурухлар мавжуд. Яъни, 654-18 гурух талабалари (мураббийси Ахунжанов Умиджон) ҳафта давомида умумий давоматга салбий таъсир этган.

3-курслар бўйича ўртача давомат 79.6 % ни ташкил қилади. Давоматга салбий таъсир қилаётган академик гурухлар, 620-17 гурухи (мураббийси Хайдаров Аббосжон), 632-17 гурухи (мураббийси Искандаров Усмонали ва 652-17 гурух Каримов Авазбек).

4-курслар бўйича ўртача давомат 72.9 % ни ташкил қилади. Факультет бўйича бакалавр талабаларининг ўртача давомати 84.1% ни ташкил қилди. Умуман давомат ҳафта давомида факультетнинг ўтган ҳафтага нисбатан 2.7 фоизга ўзгарган.

Маънавий-маърифий ишлар бўйича:

1. Жорий йилнинг 27 ноябрь куни филиалнинг 121 – аудиториясида «Коррупцияга қарши курашиш” бўйича семинар бўлиб ўтди.
2. Жорий йилнинг 30 ноябрь куни Ўзбекистон Ёшлар иттифоқи Фарғона вилояти Кенгаши ҳамда ТАТУ Фарғона филиали Телекоммуникация технологиялари ва касб таълими факультети ҳамкорлигида “Мен сайловга тайёрман” Республика кўрик танлови ўтказилди.
3. **Ўтган ҳафта давомида** факультетнинг 650-18, 654-18, 620-17, 632-18, 632-17, 652-17 академик гурух талабалари ва уларнинг ота-оналари билан контракт тўлови, ички тартиб қоидаларга амал қилиш, дарс жараёнларига мунтазам фаол иштирок этишларни назорат қилиш бўйича телефон орқали гаплашиб чиқилди.

***З.Хамроқулов – КИФ декани*** – Компьютер инжиниринг факультетига 25 ноябрь – 02 декабрь кунлари давомида ОЎМТВ дан 9та хат, Фарғона вилоят ҳокимлигидан 1та хат, Фарғона шаҳар ҳокимлигидан 1та ҳат ва ташкилотлардан 5та хат жами 15та хужжатлар келиб тушган. Ушбу хужжатларнинг ижроси факультет ва кафедра масъуллари томонидан белгиланган муддатларда бажарилиб келинмоқда.

Ўқув ишлар бўйича ҳафта давомида факультетнинг барча академик гуруҳларда талабаларнинг давоматлари декан ўринбосарлари томонидан мунтазам ўрганилди. Давомат қўйидагини ташкил этди:

1-курслар бўйича ўртача давомат – 97,2 %,

2-курслар бўйича ўртача давомат – 91,5 %,

3-курслар бўйича ўртача давомат – 84,4 %,

4-курслар бўйича ўртача давомат – 76,7 %.

Маънавий-маърифий ишлар бўйича:

1. 26 ноябрь куни Фарғона вилояти театр-концерт саройида ташкил этилган адабиёт куни тадбирига бағишланган тадбирига Компьютер инжиниринги факультетининг 3-босқич 612-17 гурухиниг 25 нафар талаба – ёшлари катта ўқитувчи О.Насриддинов бошчилигида ташриф буюрдилар.
2. 26-27 ноябрь куни филиал катта мажлислар залида ўтказилган Стартап ташаббуси лойиҳалари танловида Компьютер инжиниринг факультетининг 4 нафар профессор-ўқитувчилари ва 6 нафар талаба-ёшлари фаол иштирок этиб, Ўзбекистон Республикаси Ёшлар иттифоқи раиси А.Саъдуллаев томонидан сертификатлар билан тақдирландилар ҳамда кейинги босқичга йўлланмани қўлга киритдилар.
3. 27 ноябрь куни филиал 121 – аудиториясида «Коррупцияга қарши курашиш” бўйича семинар ўтказилди. Ушбу семинарга Компьютер инжиниринги факультетининг 60 нафар талаба-ёшлари таклиф этилди.
4. 27 ноябрь куни Фарғона вилояти Тадбиркорлар марказида Ўзбекистон Республикаси Ёшлар иттифоқи раиси А.Саъдуллаев иштирокида ўтказилган семинарда Компьютер инжиниринги факультетининг 4 нафар иқтидорли талабалари иштирок этди.

***Таълим сифатини назорат қилиш бўлими бошлиғи М.Тешабев ахборот берди:*** Муҳаммад ал-Хоразмий номидаги Тошкент ахборот технологиялари университети Фарғона филиалида таълим сифатини назорат қилиш бўлими томонидан 2019 йил 18-ноябрдан 23-ноябргача дарс жадвали бўйича олиб борилган назорат натижалари қуйидагилардан иборат.

|  |  |  |  |  |  |  |
| --- | --- | --- | --- | --- | --- | --- |
| **№** | **Гуруҳлар** | **Ўқтувчи Ф.И.Ш** | **Фан номи** | **Тури** | **Хона** | **Жуфтлик** |
|  |  | **21.11.2019** | | | |  |
| **1** | 610-16, 611-16 | Ж.Мирзаев | Маълумотлар базаси хавфсизлиги | Маруза | 113 | 3 |

2019 йилнинг 18 ноябрдан 23 ноябрга қадар бўлган кунлари Мухаммад ал-Хоразмий номидаги ТАТУ Фарғона филиалида ишчи режага асосан “Таълим сифатини назорат қилиш” бўлими бошлиғи М.Тешабоев томонидан дарс жараёни ўрганилганида унда профессор-ўқитувчилар ва талабаларнинг дарс машғулотларига қатнашиш кўрсаткичлари таҳлил қилинган. Тахлил натижалари қуйидагича:

1. Компьютер инжиниринги факультетининг курслар кесимида давомат мониторинги: 1 курс - 96,5%, 2 курс - 88%, 3 курс - 80,0%, 4 курс - 69,5%.

|  |  |  |  |  |  |
| --- | --- | --- | --- | --- | --- |
| № | Курслар кесимида | 11.11-16.11 | 18.11-23.11 | Ўсиш (+)(-) | Изоҳ |
| 1 | 1 курс | 95,9% | 96,5% | +0.6% |  |
| 2 | 2 курс | 87,5% | 88% | +0.5% |  |
| 3 | 3 курс | 81,2% | 80,0% | -1.2% |  |
| 4 | 4 курс | 71,3% | 69,5% | -2.3% |  |

1. Телекоммуникаця ва касбий таълим факультетининг курслар кесимида давомат мониторинги: 1 курс-95,9%, 2 курс-86%, 3 курс-77%, 4 курс-68,7%.

|  |  |  |  |  |  |
| --- | --- | --- | --- | --- | --- |
| № | Курслар кесимида | 11.11-16.11 | 18.11-23.11 | Ўсиш (+)(-) | Изоҳ |
| 1 | 1 курс | 93% | 95.9% | +2.9% |  |
| 2 | 2 курс | 87.5% | 86% | -1.5% |  |
| 3 | 3 курс | 75.2% | 77% | +2.2% |  |
| 4 | 4 курс | 71.7% | 69% | -2.7% |  |

Ушбу масалага фикр билдирган Ўқув-услубий бўлим бошлиғи Ш.Умаров филиалнинг 4-Кенгашида бажарилиши кераклигини кўрсатиб ўтилган услубий кўрсатмалар тайёрлаш ҳамда ўқув-услубий мажмуаларни тўла-тўкис ёзиб тугатиш ҳали ҳам баъзи бир кафедраларда якунига етмаганини эслатиб ўтди.

***2.“Илм-фан ва илмий фаолият тўғрисида”ги Ўзбекистон Республикаси қонуни ҳақида*** ИИИБ директор ўринбосари Б.Джалилов Кенгаш аъзоларини ушбу Қонун мазмуни билан таништириб чиқди ҳамда филиал сайтида қонуннинг тўла матни жойлаштирилганини эслатди (ахборот илова қилинади).

***3.Филиал стипендиясини таъсис этиш тўғрисида.***

Ушбу масала юзасидан Б.Джалилов ахборот бериб, Кенгаш аъзоларини Филиал стипендияси ва унинг шартлари, Низоми билан таништириб ўтди (илова қилинади).

Кенгаш аъзолари бу масала моҳиятини бир овоздан маъқулладилар.

***4.Илмий, илмий-услубий ишларни нашрга тавсия этиш*** бўйича М.Мирзаев ахборот берди.

Филиал Ўқув-услубий Кенгаши томонидан қуйидаги илмий, илмий-услубий ишлар Филиал Кенгашига кўриб чиқиш ва мунасабат билдириш учун тақдим этилди:

*Гуманитар фанлар ва хорижий тиллар кафедрасидан:*

Муҳиддинжон Тешабоевнинг “Фалсафа” ўқув қўлланмаси.

*Телекоммуникация инжиниринги кафедрасидан:*

Жўраев Нурмуҳаммад Маматовичнинг “Telekomunikatsiya tizimlari va tarmoqlari, ularga texnik xizmat ko’rsatish va loyihalash” номли дарслиги.

Кенгаш аъзолари ҳар учала ишни бир овоздан нашрга тавсия этдилар.

***5.Филиал Бошқарув ва Кенгаши аъзолари рўйхатига ўзгартириш киритиш ҳақида сўзга чиққан Кенгаш котиби М.Мирзаев*** ИИИБ директор ўринбосари лавозимига Бахром Джалилов тайинланганлиги, филиал Ёшлар Иттифоқи етакчилигига Искандар Қосимов сайланганлиги муносабати билан уларни филиал Кенгаши аъзолари рўйхатига киритиш таклифини ўртага ташлади.

Кенгаш аъзолари бир овоздан ушбу таклифни қабул қилдилар, қарши ва бетарафлар бўлмади.

***6.Фарғона вилояти ҳокимлиги томонидан чиқарилган хатлар ҳақида*** Ҳ.Абдурахмонов гапириб, хокимликнинг 2019.22.11 санали 5492/01-22-рақамли ёнғин хавфсизлиги ва газдан заҳарланиш юзасидан хати ҳамда 2019.19.11 санали 342/01-49-рақамли фавқулотда вазиятлар бўйича хати мазмуни билан йиғилганларни таништириб ўтди.

***7.Филиал профессор-ўқитувчиларининг нашр қилинган илмий, илмий-услубий ишлари бўйича рағбатлантириш тўғрисида***. ИИИБ директор ўринбосари Б.Джалилов филиал профессор-ўқитувчилари томонидан вилоят ва Республика нашрларида босиб чиқарилган монография, дарслик, ўқув қўлланмалари учун моддий рағбатлантириш Низоми ва тартиб-қоидалари билан Кенгаш аъзоларини таништирди (илова қилинади).

***8.ТАТУ Фағона филиали иш регламенти ҳақида.*** Йиғилиш раиси А.Расулов ТАТУ Фарғона филиали регламенти мазмуни билан йиғилганларни таништириб ўтди (илова қилинади).

Юқоридагилардан келиб чиқиб, филиал Кенгаши

**қ а р о р қ и л а д и:**

1. **1**.Ўзбекистон Республикаси Президентининг 2018 йил 5 октябрдаги   
    “Давлат органлари ва ташкилотларида ижро интизомини янада   
    мустаҳкамлаш чора-тадбирлари тўғрисида”ги ПҚ-3962-сонли қарори   
    ижроси тўғрисида Д.Онарқулованинг ахбороти маълумот учун қабул   
    қилинсин.
2. **1**.Ўзбекистон Республикаси Конституцияси кунини нишонлаш бўйича   
    Ёшлар билан ишлаш ва Маънавият-марифат бўлими бошлиғи А.Райимов   
    томонидан тайёрланган ахборот мазмунан сайёз тузилгани, тайёргарлик   
    ишлари талаб даражасида эмаслиги кўрсатиб ўтилсин.

**2**.Ушбу ахборот ва байрамни ўтказиш режаси Б.Толипов билан биргаликда   
 қайта ишлаб чиқилсин.

1. **1**.2019-2020 йил қабул коммисияси иши бўйича тайёрланган ахборот   
    маълумот учун қабул қилинсин ҳамда масъул котиб Р.Зулунов фаолияти   
    қониқарли деб топилсин.
2. **1**.Филиал АРМи фаолияти ҳақидаги ахборот юзаки тайёрланганлиги   
    кўрсатиб ўтилсин, АРМ фаолияти шартли равишда қониқарли деб   
    топилсин ҳамда шундай ҳолат такрорланса, Х.Арибджановага интизомий   
    жазо чораси қўлланилсин.

**2**.АРМ бошлиғи Х.Арибджановага кутубхона ишларини юқоридаги фикр-  
 мулохазалар асасида қайта кўриб чиқиб, мукаммал ахборот тузиб,   
 Кенгаш котибига топшириш вазифаси юклатилсин.

1. **1**.Ш.Умаровнинг лабораториялар бўйича ахбороти маълумот учун қабул   
    қилинсин ҳамда ахборотни мукаммал тайёрлангани кўрсатиб ўтилсин.

**2**.Лаборатория ишларига доир услубий кўрсатмалар тайёрлаш кафедралар   
 бўйича 100% бажариш белгилаб қўйилсин***.***

Масъуллар: кафедра мудирлари. Муддат: 10 кун.

1. **1.**Йиғилиш раиси А.Расулов ҳамда Ички назорат ва Мониторинг бўлими   
    бошлиғи Д.Онарқуловаларнинг ахбороти маълумот учун қабул   
    қилинсин***.***

**2**.Бир ҳафталик ўқув жараёни бўйича факультет деканлари ҳамда   
 М.Тешабоевлар томонидан тайёрланган ахборотлар маълумот учун   
 қабул қилинсин.

**3**.“Илм-фан ва илмий фаолият тўғрисида”ги Ўзбекистон Республикаси   
 қонуни хақидаги Б.Джалилов ахбороти маълумот учун қабул қилинсин   
 ҳамда филиалдаги илмий ишлар ана шу Конун бандларига мос   
 равишда режалаштирилсин.

Масъуллар: Кафедра мудирлари, Б.Джалилов***.***

**4*.***Филиал стипендиясини таъсис этиш тўғрисидаги Б.Джалилов ахбороти   
 маълумот учун қабул қилинсин.

**5.**Филиал стипендияси Низоми ва шартлари тасдиқлансин ҳамда   
 ушбу масаланинг амалий бажарилиши Б.Далилов зиммасига   
 юклатилсин.

**6**.Кенгаш котиби М.Мирзаевнинг илмий, илмий-услубий ишларни   
 нашрга тавсия этиш бўйича ахбороти маълумот учун қабул қилинсин.

**7**.Қуйидаги профессор-ўқитувчиларнинг илмий, илмий-услубий ишлари   
 нашрга тавсия этилсин:

* Муҳиддинжон Тешабоев – Фалсафа – Ўқув қўлланма – Гуманитар фанлар ва хорижий тиллар кафедрасидан.
* Жўраев Нурмуҳаммад Маматович – Telekomunikatsiya tizimlari va tarmoqlari, ularga texnik xizmat ko’rsatish va loyihalash – Дарслик – Телекоммуникация инжиниринги кафедрасидан.

**8*.***Филиал Бошқарув ва Кенгаши аъзолари рўйхатига ўзгартириш   
 киритиш бўйича Кенгаш котиби М.Мирзаевнинг таклифи бир овоздан   
 қабул қилинсин ҳамда Б.Джалилов, И.Қосимовлар филиал Кенгаши   
 аъзолари рўйхатига киритилсин.

**9.**Фарғона вилояти ҳокимлиги томонидан чиқарилган хатлар ҳақидаги   
 Х.Абдурахмонов ахбороти маълумот учун қабул қинсин ҳамда   
 юқоридаги хатлар раҳбарликка қабул қилинсин.

**10**.Филиал профессор-ўқитувчиларининг нашр қилинган ишлари бўйича   
 моддий рағбатлантириш юзасидан Б.Джалилов ахбороти маълумот учун   
 қабул қилинсин ҳамда рағбатлантириш Низоми ва тартиб-қоидалари   
 тасдиқлансин.

**11**.Филиал директори проф. А.Расуловнинг филиал Регламенти юзасидан   
 берган ахбороти маъқуллансин ҳамда филиал Регламенти тасдиқлансин.

Йиғилиш раиси: А.Расулов.

Йиғилиш котиби: М.Мирзаев.